cyanic-selkie/wikianc huggingface dataset:
Hjelmhornfugl
Biologi
Hjelmhornfugl er en meget stor neshornfugl som måler omkring 110–120 cm, inkludert den hvite stjerten som har spesielt lange sentrale fjær. Hannen veier cirka 3 060 g, hunnen cirka 2 610–2 840 g. Nebbet er relativt kort,men svært karakteristisk, fordi det har en enorm hjelm som strekker seg fra midten av overnebbet til langt inn på skalletaket. Fjærdrakten er hovedsakelig brun og hvit. Hannen har bar rød hud i nakkeregionen. Hjelmen er spesielt høy og butt foran, der den er gul. Øynene er mørk røde. Hunnen er mindre enn hannen og har blek turkis hud på hodet og nakken.
Hjelmhornfugler er utbredt i det ekstremt sørlige Burma og fra det sørlige Thailand gjennom Malayahalvøya til Sumatra og Borneo. Arten trives i eviggrønn skog, spesielt langs foten av åser og fjellformasjoner, i høyder på opp mot 1 100 moh, sjelden også til 1 500 moh. Fuglene eter hovedsakelig frukt, spesielt fiken, men de tilbringer også mye om dagen på jakt etter smådyr, som ekorn, slanger og andre fugler. Arten jakter hovedsakelig mat i trekronene på høye trær.
Lite er kjent om hekkebiologien. Hunnene kan legge både i januar–mars, mai og november. Par er territoriale, og det er kjent at fuglene kan ha territoriale luftkamper med hjelmstanging. Redet bygges i et naturlig hulrom i et høyt tre, og inngangen forsegles med leire og matrester. Bunnen av redet fôres med treflis. Hunnen legger 1–2 egg, men bare ett avkom når flygedyktig alder. Hannen mater hunnen mens hun ruger, med mat som gulpes opp. Større bytter blir imidlertid bragt dit i nebbet. Inkubasjonstiden og tiden til flygedyktig alder er ikke kjent.
Hermann Mayer Salomon Goldschmidt
Hermann Mayer Salomon Goldschmidt (født 17. juni 1802 i Frankfurt am Main, død 26. april 1866 i Fontainebleau), var en tysk astronom og maler som bodde i Frankrike en stor del av sitt liv.
Han ble født i Frankfurt am Main som sønn av en jødisk handelsmann. Han arbeidet først i sin fars virksomhet, men begynte senere å studere malerkunst, først under Schnorr och Cornelius i München, senere i Paris, hvor han bosatte seg i 1834 og livnærte seg som historiemaler.
Fra 1847 vendte han sin oppmerksomhet til astronomi, og gjorde fra vinduet i sin bolig en hel del observasjoner av variable stjerner, kometer m.m.. Mellom 1852–61 oppdaget han fra Parisobservatoriet 14 asteroider, og passerte med det rekorden til John Russell Hind, som hadde oppdaget 10 asteroider. For disse oppdagelsene ble han i 1861 tildelt Royal Astronomical Societys gullmedalje. Krateret Goldschmidt på Månen og asteroiden 1614 Goldschmidt er oppkalt etter han.
Jacques Marquette
Biografi
Fader Marquette ble født i Laon i Frankrike og gikk inn i jesuittordenen i en alder av 17. Etter å ha jobbet og undervist i Frankrike i flere år ble han sendt til Quebec i 1666 for å preke og forkynne for indianerne, der han viste stor dyktighet med å lære seg de lokale språk, særlig huron.
I 1668, ble fader Marquette (eller père Marquette på fransk) omplassert av sine overordnede til misjoner lengre opp St. Lawrenceelven, til den vestre delen av de store sjøer. Han arbeidet ved Sault Ste. Marie og ved Mission of the Holy Spirit i La Pointe, ved Øvresjøen, nær dagens Ashland, Wisconsin. Her kom han i kontakt med medlemmer av illinoisstammer, som fortalte ham om Mississippielven og inviterte ham til å komme og undervise lengre sørover. Men p.g.a. krigene mellom huronstammene ved La Pointe og nabofolket dakotaindianerne, måtte fader Marquette flytte seg til Mackinacstredet der han informerte sine overordnede om den store elven han hadde blitt fortalt om og ba om tillatelse til å utforske den.
Tillatelse ble gitt, og i 1673, fikk Marquette selskap av Louis Joliet, en fransk-kanadisk oppdagelsesreisende. De forlot St. Ignace 17. mai med to kanoer og fem andre voyageurs av fransk-indiansk avstamning. De fulgte Michigansjøen til viken Green Bay og opp Foxelven i Wisconsin. Derifra transporterte dem kanoene over land til Wisconsinelven, som de hadde blitt fortalt ville lede dem til elven de søkte. Den 17. juni kom de inn i Mississippielven nær Prairie du Chien.
Joliet-Marquetteekspedisjonen kom til omtrent 70 mils avtand fra Mexicogulfen, men snudde rundt ved munningen til Arkansaselven. Da hadde dem møtt flere innfødte som bar europeiske pyntegjenstander, og de var redde for et mulig møte med oppdagelsesreisende eller kolonister fra Spania. De fulgte Mississippi tilbake til munningen til Illinoiselven, som de hadde blitt fortalt av lokale innfødte var en kortere rute tilbake til de store sjøer. De returnerte til Michigansjøen nær dagens Chicago. Marquette avla et besøk ved misjonen St. Francis Xavier i Green Bay, Wisconsin i september, mens Joliet dro tilbake til Quebec for å fortelle om deres oppdagelser. Marquette og hans selskap dro tilbake til Illinoisterritoriet sent i 1674, og ble de første europeerne til å overvintre i hva som senere skulle bli byen Chicago. Våren 1675 padlet misjonæren atter en gang vestover og feiret en offentlig messe ved Grand Village of the Illinois nær Starved Rock. Et snev av dysenteri som han hadde fått under Mississippiekspedisjonen hadde tæret på helsa. Og på turen til St. Ignace, døde han nær dagens Ludington.
Trengereidtunnelen
Trengereidtunnelen er en veitunnel på mellom Bergen og Vaksdal kommuner i Vestland fylke. Tunnelen er 1773 meter og har to kjørebaner. Den åpnet i 1994.
Jacques Marquette
Biografi
Det finnes en Michigan Historical Marker ved stedet. Der står det:
Hans grav ligger nå ved hva som for tiden er et Ojibwaymuseum i State Street, i sentrum av St. Ignace. Fader Marquette er minnet i flere byer og elver som bærer hans navn (slik som Marquette, Michigan), og Father Marquette National Memorial nær St. Ignace.
Acer davidii
Acer davidii er en lønneart fra Kina og Myanmar.
Trengereidtunnelen
Tidligere, på store innfartsdager til Bergen, ble den gamle strekningen utenfor tunnelen åpnet slik at trafikken østfra ble ledet utenom tunnelen via Vaksdalsvegen fra et normalt stengt veikryss mellom Stavenestunnelen og Trengereidtunnelen. Dette ble gjort for å hindre at de store trafikkmengdene fra Voss og fra Kvamskogen skulle blokkere hverandre på strekningen mellom rundkjøringa på Trengereid og  rundkjøringa i Indre Arna hvor Hardangervegen fortsetter på  mot Nesttun.
Acer davidii
Den er et løvfellende tre som blir opptil 10 m høyt. Barken er lysende grønn med hvite striper. Bladene er ovale til lansettformede, 8–12 cm lange, 5–8 cm brede, lysegrønne på undersiden og mørkegrønne på oversiden. De kan være enkle, eller ha 3 eller 5 lapper. Bladranden er sagtannet. Bladgrunnen er avrundet eller hjerteformet, og bladene er tilspissede.
Trengereidtunnelen
Trafikkutvikling
Årsdøgntrafikken i tunnelen har økt de fleste år siden åpningen i år 2010.
Acer davidii
Trærne har i utgangspunktet tvekjønnede og rene hannblomster på samme plante (andromonøci), men ofte vokser tvekjønnede og rene hannblomster på ulike planter (androdiøci). Blomstene er grønngule og samlet i hengende blomsterstander. Fruktene er 25–28 mm lange samaraer som sitter parvis i 180° eller stump vinkel. Trærne blomstrer i mars–april, og frukten er moden i september.
Acer davidii vokser vilt i blandingsskoger i de kinesiske provinsene Anhui, Fujian, sørøstlige Gansu, Guangdong, Guangxi, Guizhou, Hebei, Henan, Hubei, Hunan, Jiangsu, Jiangxi, Ningxia, sørlige Shaanxi, Shanxi, Sichuan, Yunnan og Zhejiang. Den finnes også i Myanmar.
Arten er ganske variabel, og viltvoksende trær regnes til to underarter:
Artsnavnet hedrer den franske misjonæren og plantesamleren Armand David som oppdaget treslaget i 1869. Acer davidii dyrkes av og til i hager, og det finnes flere kultivarer, blant annet 'George Forrest' og 'Ernest Wilson'.
Masahide Kobayashi
Masahide «Masa» Kobayashi (født 24. mai 1974) er en japansk baseballspiller som deltok i de olympiske leker 2004 i Athen.
Kobayashi vant en olympisk bronsemedalje i baseball under Sommer-OL 2004 i Athen. Han var med på det japanske laget som kom på tredjeplass i turneringen bak Cuba og australske. Japan tapte semifinalen til Australia med 1-12, men vant bronsefinalen mot Canada med 11-2.
Observasjon
Observasjon betyr iakttagelse, enten en aktivitet hvorved et levende vesen (så som et menneske) mottar kunnskap om omverdenen gjennom sansene. Ordet observasjon kommer fra latin og betyr iakttagelse eller undersøkelse. Medisinsk observasjon som at pasienten blir på sykhuset for observasjon for å undersøke tilstanden. Vitenskapelig observasjon skjer ved innhendting og registrering av data ved hjelp av vitenskapelige instrumenter,
Observasjoner kan være kvalitative, det vil si egenskaper som er observert og som generelt ikke kan måles med et numerisk resultat, eksempelvis at kun tilstedeværelsen eller fraværet av en egenskap noteres. Eller at observasjoner er kvantitative dersom en numerisk verdi knyttes til det observerte fenomenet ved telling eller måling.
Etymologi
Observasjoner som begrep kom i anvendelse i vestlige Europa på slutten av 1300-tallet som observacioun, «utførelsen av en religiøs rituale», fra gammelfransk observation ca. 1200 og da direkte fra latin observationem (nominativ observatio), «våke over, iakta, se til, vokte». Ordet er sammensatt av ob-, «foran, før» + servare, «å se, vokte, trygge», fra urindoeuropeisk rot *ser-, «å bsekytte».
Studentlue
Studentlue, tidligere også kalt studenterlue, er forskjellige typer hodeplagg som bæres av studenter som er nylig uteksaminert fra videregående skoler, universiteter og høyskoler i flere land. De brukes i dag som regel bare ved seremonielle anledninger eller som luer under russefeiring. De nordiske studentluene oppstod på 1800-tallet og er utformet etter tysk mønster som skyggeluer med lakkskjerm, rundt bånd med kokarde (rundt merke), lav, flat pull og både med og uten dusk. Fargene varierer.
Studentluer i Norden
Studentluer ble tatt i bruk av studentforeninger i Norden på 1840- og 1850-tallet etter tyske forbilder der man brukte skyggeluer inspirert av enkle militær- og arbeidsluer. Bruken og utformingen av studentluene har variert noe mellom landene og skolene, men tradisjonelt har studentene bestått gymnaseksamen eller opptak ved universiteter med svarte eller hvite skyggeluer.
I Norge
Den norske studentlua har tradisjonelt vært en svart skyggelue med en dusk hengende i en lang snor, ofte omtalt som duskelue. Lua har kort, stiv skjerm og foldet, flat og rund tøypull festet til en hodering, det vil si formet som en variant av den utbredte kasketten fra 1800-tallet. Foran er det en rød-hvit-blå kokarde med et Minervahode. Studentlua kunne utelukkende bæres etter bestått studenteksamen, examen artium, avgangseksamenen fra det gamle gymnaset og immatrikulasjon ved et universitet. Lua var opprinnelig tenkt som en del av en studentuniform.
Dusken skal bæres liggende over høyre skulder. I likhet med andre former for hodeplagg, skal studenterlua som hovedregel ikke bæres innendørs. Som det fremgår av illustrasjonen, var snora opprinnelig mye kortere.
Russeluer
Den nåværende norske russetradisjonen skriver seg fra 1905, da røde russeluer først ble brukt i russetoget av unge gutter i avgangsklasser ved de høyere skoler i Kristiania. Norges første russelue skal ha vært inspirert av tyske studentluer og ble skapt av Charles J. Bø, artiumselev ved Otto Andersens skole, medeleven Wilhelm Morgenstierne og hattemaker Hans H. Holm («Hatte-Holm“) i Oslo. Lua var en rød sportslue (lett skyggelue) med flat pull, lakkbrem og kokarde (rosett) i nasjonalfargene foran. Den ble valgt blant to utkast, det første var en blå lue, og det ble laget 200 røde russeluer det året. Året etter, 17. mai 1906, var russelua representert i alle de norske byene hvor det fantes gymnas med eksamensrett. Lua ble revidert i 1912 da Gustav Asplin ga den dagens form med større, poseformet pull og svart snor med dusk som de svarte studentluene fra 1850-årene. I 1916 ble de blå russeluene første gang brukt av russ ved Oslo handelsgymnasium, en høyere skole som særlig ga undervisning i økonomi. Likevel regnes 1953, året da gymnas med økonomisk fagretning ble treårig, som blårussens fødselsår. Russelua ble et symbol på russefeiringen og en del av overgangsritualet til studentlivet. I dag er russelua fortsatt en viktig del av russefeiringen.
I Sverige
I Sverige kalles studentlue studentmössa. Det er en hvit skyggelue med kokarde i gult og blått, men uten dusk. Enkelte svenske avgangselever bærer også en spesiell, fargerik kjeledress, omtrent som den norske russedressen. Da den gamle studenteksamen opphørte i Sverige i 1969, la det imidlertid en stor demper på den tradisjonelle studentfeiringa. Tidligere kunne uteksaminerte gymnasiaster markere sin nyvunne status og bære sin hvite studenterlue hele sommeren fram til de begynte på universitetet på høsten. Studentfeiringa i Sverige har likevel fått et visst oppsving de seinere åra. Nå innledes den vanligvis med mösspåtagning, nesten som vår russedåp, under Valborgsmässoafton i helga mellom april og mai måned. Skikkene i Sverige varierer imidlertid mye fra sted til sted.
I Danmark
I Danmark kalles studentlue studenterhue. Sommermodellen er også formet som en hvit skyggelue, men er vanligvis uten dusk. Kokarden er tradisjonelt rød og hvit og har et dannebrogskors, men emblemet og utformingen varierer i dag etter hvilken eksamen den representerer.
Dana Cup
Dana Cup er Danmarks største internasjonale fotballturnering for barn og ungdom. Turneringen arrangeres årlig i Hjørring, den siste uken i juli, og er blitt avholdt siden 1982. I 2007 ble det feiret 25-årsjubileum. Det er mer en 1000 lag som deltar.
Studentlue
I Finland
I Finland likner studentlua i all hovedsak på den svenske. Den oppstod studentlua på 1810-tallet, men fikk nåværende grunnform på 1870-tallet. Luemerket for studenter ved Helsingfors universitet er Apollos lyre formet i metall.
I andre land
I USA og andre engelskspårklige land ifører elever og studenter fra videregående skoler og høyere utdanning seg tradisjonelt en i akademisk drakt bestående av kappe og gjerne en kvadratisk studentlue med svart dusk når de mottar vitnemålet etter bestått avgangseksamen. Slike luer kan kalles oxford cap, square academic cap og mortarboard («mørtelbrett»).
Studenter ved katolske universiteter i Belgia bærer tradisjonelt en kalottformet studentlue kalt calotte.
Bella Center metrostasjon
Bella Center er en høybanestasjon på Københavns metros linje M1.
Stasjonen ligger ved Ørestads Boulevard litt syd for Vejlands Allé i Ørestad på Amager ved København. Stasjonen er navngitt etter utstillings- og kongressentret Bella Center, som ligger rett vest for metrostasjonen.
Bella Center stasjon ble åpnet den 19. oktober 2002 og ligger i takstsone 3.
Meteorologiåret 1974
Meteorologiåret 1974 er en oversikt over hendelser, prisvinnere, fødte og avdøde personer med tilknytning til meteorologi i 1974.
Henry Hyndman
Henry Mayers Hyndman (født 7. mars 1842 i London, død 20. november 1921) var en engelsk forfatter, politiker, og grunnleggeren av den sosialdemokratiske føderasjon og det nasjonale sosialistiske parti.
Hyndman ble født i London som sønn av en rik forretningsmann. Etter å ha fått sin utdannelse hjemme, studerte han ved Trinity College i Cambridge. Etter endt eksamen i 1861 studerte han rettsvitenskap i to år, før han bestemte seg for å bli journalist.
Som cricket-spiller representerte han Cambridge University, MCC og Sussex som en høyre-hendt forsvarer mellom 1864 og 1865.
Konservativ og nasjonalistisk journalist
I 1869 besøkte Hyndman USA, Australia og flere europeiske land. Han fortsatte å skrive for Pall Mall Gazette og lovpriste britisk imperialisme. Samtidig var han motstander av Irlands selvstendighet og kritiserte USA for å ha innført demokrati.
Politiske ambisjoner
Hyndman hadde planer om en politisk karriere. Uten å finne noe parti som han fullt ut støttet, hadde han i tankene å stille til valg som uavhengig fra valgkretsen St Marylebone under parlamentsvalget i 1880. William Gladstone fra det liberale partiet anklaget Hyndman for å være en stokk konservativ «Tory», og etter å ha møtt liten støtte fra elektoratet og innsett utsiktene for et garantert tap, trakk Hyndman seg fra valgkampen.
Like etter valget leste han en novelle basert på livet til Ferdinand Lassalle. Fascinert av denne romantiske helten som ble drept under en duell i 1864, oppdaget Hyndman at Lassalle hadde vært en sosialist som tidvis var venn med, og tidvis var i konflikt med, Karl Marx. Hyndman leste deretter det kommunistiske manifest og ble imponert over dets analyse av kapitalismen, selv om han tvilte på flere av idéene til Marx.
Den sosialdemokratiske føderasjon
Hyndman dannet Storbritannias første sosialistiske politiske parti. Den demokratiske føderasjon avholdt sitt første møte den 7. juni 1881. Mange sosialister i England var skeptiske overfor Hyndmans troverdighet, ettersom han tidligere hadde vært motstander av sosialistiske idéer. Hyndman greide imidlertid å overtale mange sosialister om at han totalt hadde endret meninger.
Til slutt fikk han med seg William Morris, George Lansbury og Karl Marx' datter Eleanor Marx. Friedrich Engels, som lenge var samarbeidspartneren til Karl Marx, nektet imidlertid å befatte seg med Hyndman og tok avstand fra partiet.
I 1881 publiserte Hyndman «England for alle» (England for All), i et forsøk på å forklare idéene til Marx. Publikasjonen ble i 1883 etterfulgt av «Sosialisme forklart enkelt» (Socialism Made Plain), som forklarte partiets politikk, deriblant allmenn stemmerett, nasjonalisering av produksjonsmidlene og fordeling av godene.
Etter en sammenslåing med arbeidernes frigjøringsliga i 1884, skiftet partiet navn til den sosialdemokratiske føderasjon, for å gjøre sin sosialistiske profil klarere. Samme år ble Justice opprettet som partiets avis.
Konflikter og partisplittelser
Flere medlemmer av partiet stilte spørsmål ved Hyndmans leder-egenskaper. Hyndman var ekstremt autoritær, og prøvde å forby indre debatt om partiets politikk. Under et møte i partiledelsen den 28. desember 1884, oppstod en opphetet debatt om Hyndmans lederstil. Hyndman ble kritisert for å dirigere partiets avis Justice, og for å ekskludere medlemmer som han var uenige med. Partiledelsen vedtok med 10 mot 8 stemmer et mistillitsforslag mot Hyndman. Da han nektet å trekke seg, forlot flere medlemmer partiet, deriblant William Morris og Eleanor Marx. De opprettet i stedet den sosialistiske liga i 1885.
Under parlamentsvalget i 1885 samarbeidet han med Henry Hyde Champion om en valgtaktisk plan, uten å konsultere sine kollegaer i partiet. De fikk utbetalt £340 av det konservative partiet for å stille til valg i valgkretsene Hampstead og Kensington. Hensikten var å stjele stemmer fra det liberale partiet og på denne måten sikre konservativt flertall i disse enmannskretsene. Strategien feilet, og de to kandidatene fra den sosialdemokratiske føderasjon fikk bare totalt 59 stemmer. Historien lekket til pressen, og deres politiske rykte ble skadelidende av deres vilje til å ta imot «Tory-gull».
Det gikk ikke bedre enn at også samarbeidet mellom Champion og Hyndman ble brutt, da Hyndman i 1887 ekskluderte Champion fra partiet etter kritikk av Hyndman.
Hyndman fortsatte å lede partiet, og deltok i forhandlingene som førte til etableringen av Labour Representation Committe i 1900, og som var forgjengeren til Labour Party.
Dette førte til nye splitteler i partiet. Det sosialistiske arbeiderparti (1903), og deretter Storbritannias sosialistparti (1904, brøt ut og anklaget den sosialdemokratiske føderasjon for «revisjonisme». Under den Andre internasjonalen ble partiet anklaget av Rosa Luxemburg, Lenin og flere for å være en del av en større «revisjonistisk tendens».
Uenigheter oppstod deretter også mellom Hyndman og Labour Representation Committe. Dette førte til at han i 1911 grunnla Det britiske sosialistparti. På denne tiden hadde dessuten var den sosialdemokratiske føderasjon mer eller mindre oppløst, og absorbert av ulike retninger innenfor Independent Labour Party.
Hyndmans støtte til Storbritannias involvering i første verdenskrig, førte deretter til at han tapte kampen om å gjenvelges som leder av det britiske sosialistpartiet. En ny partisplittelse fulgte, og i 1916 grunnla Hyndman det nasjonale sosialistiske parti som han ledet frem til sin død i 1921.
Nadezjda Tkatsjenko
Nadezjda Vladimirovna Tkatsjenko (russisk Надежда Владимировна Ткаченко, ukrainsk Nadija Volodymyrivna Tkatsjenko, Надія Володимирівна Ткаченко; født 19. september 1948 i Krementsjuk) er en ukrainsk tidligere friidrettsutøver (mangekamp) som representerte Sovjetunionen. Hennes fremste meritt er gullmedaljen fra OL 1980 i Moskva. Hun vant også femkamp i EM 1974 i Roma og under Universiaden i 1973.
Krystallstruktur
Krystallstruktur er krystallenes indre bygning. En krystallstruktur defineres ved begrepene gitter og basis.
Gitter
Et gitter er tredimensjonalt, og kan beskrives som matematiske punkter, definert av tre akselengder a, b, c og vinklene mellom disse. En krystallstruktur fremkommer dersom en har en identisk gruppe av et eller flere atomer på hvert gitterpunkt.
Det fins et uendelig antall gittere, men Franskmannen Auguste Bravais har vist at det kun behøves 14 gittere til å beskrive alle mulige krystallstrukturer og hvert av disse kalles et Bravaisgitter. Med utgangspunkt i Bravaisgitrene klassifiseres krystaller i sju krystallsystemer.
Basis
Basis i en krystallstruktur er de ionene som er satt inn i krystallgitteret i det foreliggende stoffet. Fordi basis har en dårligere symmetri enn gitteret, har krystallstrukturen i et stoff en dårligere symmetri enn gitteret. Basis består minst av ett atom, men kan også bestå av tusenvis av atomer, som i proteinkrystaller. I koksalt består basis av ett Na+- og ett Cl--ion.
Symmetri
Krystallene oppviser på grunn av sin krystallstruktur ulike former for symmetri som kan observeres visuelt. Symmetrien kan beskrives ved symmetriplan, symmetriakser og symmetrisentra. Et symmetriplan deler en krystall i to deler, slik at de to delene speiler hverandre gjennom planet. Dersom krystallen har en akse som ligger slik at krystallen tar seg likedan ut (sett fra en fast vinkel) flere ganger mens den roterer omkring aksen, taler vi om en symmetriakse. Ulike krystaller kan ha totallige, tretallige, firtallige eller sekstallige symmetriakser - alt etter hvor mange ganger de gir det samme bildet som utgangsstillingen. Når en krystall har to flater som ligger symmetrisk om et punkt i midten av krystallen, har den et symmetrisentrum.
Krystallsystem
Krystallsystem er atomenes tredimensjonale gitter i enhetscellen til en krystall.
Ut ifra translasjonsvektorenes innbyrdes forhold går det an å skille mellom 14 ulike Bravaisgitter som tilsammen med ulike typer av baser kan anvendes for å klassifisere alle krystaller. To av Bravaisgitrene har fått vanlige forkortelser: BCC (Body Centered Cubic) og FCC (Face Centered Cubic).
Noen strukturtyper
Blant grunnstoffene er de vanligste krystallstrukturene:
Strukturbestemming
Studier av krystallstruktur har fått stor betydning for kjemiens utvikling. Den viktigste metoden bygger på røntgenkrystallografi, som går ut på at man studerer intensitet og styrke for ulike spredningsvinkler av en smal konsentrert røntgenstråle i en krystall.
Med røntgen- og nøytrondiffraksjon kan man bestemme nøyaktig posisjon for hvert atom til og med i krystaller av kompliserte molekyler, for eksempel insulin. Bestemming av krystallstrukturen er derfor en måte å kartlegge molekylers struktur.
(Oh Baby Mine) I Get So Lonely
«(Oh Baby Mine) I Get So Lonely» er en amerikansk populærmusikksang med melodi og tekst av Pat Ballard. Den ble publisert i 1953.
The Four Knights hadde den største hitversjonen. De utgav den på 78-platen Capitol 2654 og singlen Capitol F2564 i 1954.
Anne Shelton with Ken Mackintosh and his orchestra spilte den inn i London 13. mars 1954. Sangen ble utgitt av EMI på His Master's Voice-etiketten med katalognummer B 10680. I Norge ble den utgitt på His Master's Voice A.L. 3424.
Flere country- og popartister har spilt inn sangen på plate, innbefattet Johnny & Jack, hvis versjon ble nummer én-countryhit i 1954.
Norske versjoner
Erik Diesen har skrevet en norsk tekst. Den norske tittelen er «Mitt svermeri».
Arrangør for Søstrene Bjørklunds versjon var Frank Ottersen.
Jiuquan
Samferdsel
Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.
Arkeologiåret 1666
Arkeologiåret 1666 er en oversikt over blant annet utgravninger, fødte og avdøde personer med tilknytning til arkeologi i 1666.
Referanser
1666 in archaeology
Dean Martin
Dean Paul Martin (født Dino Paul Crocetti; født 7. juni 1917 i Steubenville, Ohio, død 25. desember 1995 Beverly Hills, California) var en amerikansk skuespiller, musiker, programleder og sanger.
Martin var sammen med Frank Sinatra, Peter Lawford, Joey Bishop og Sammy Davis jr. i gruppa The Rat Pack. Martin spilte i flere filmkomedier sammen med Jerry Lewis i 1940- og 1950-årene.
Martin har tre stjerner på Hollywood Walk of Fame for sin innsats innen film, musikk og TV.
Blant hans best kjente sanger finnes «Ain't That a Kick in the Head?», «Memories Are Made of This», «That's Amore», «Everybody Loves Somebody», «You're Nobody till Somebody Loves You», «Sway» og «Volare».
Bakgrunn
Han ble født Dino Paul Crocetti i en italiensk-amerikansk familie. Ved 16 års alder sluttet han på skolen og tok en rekke kortvarige jobber, og var blant annet bokser. På skolen var han blitt mobbet for sin engelsk, ettersom han i oppveksten hadde fått en italiensk aksent. Han endret sitt navn og begynte uten noen særlig suksess å synge på nattklubber i New York.
Karriere
I 1946 hadde han sin første fremtreden sammen med Jerry Lewis, og de fortsatte med et vellykket samarabeid med komikertilsnitt. I 1949 var de med om sin første film, My Friend Irma og i 1951 gjorde de suksess med filmen At War with the Army. Den kom til å bli modellen for deres følgende tretten filmer. Deres samarbeide varte til 1956, og omfattet også et fjernsynsshow, The Colgate Comedy Hour.
Tidlig i 1960-årene ble Martin medlem av The Rat Pack og medvirket i flere filmer med dem, blant annet Elleve om kuppet (1960) og Robin and the 7 Hoods (1964). Han innspilte også en rekke filmer som den hemmelige agent Matt Helm, og hadde også i perioden 1965–1974 et eget TV-show, The Dean Martin Show på National Broadcasting Company (NBC) og deretter underholdningsprogrammet The Dean Martin Celebrity Roast årene 1974-1984.
Dean Martin har tre stjerner på Hollywood Walk of Fame.
Privatliv
Martin var gift tre ganger, først fra 1941 med Elizabeth Anne Betty McDonald, de fikk fire barn Craig Martin (1942), Claudia Martin (1944–2001) Gail Martin (1945) og Deana Martin (1948). Ektefellene skilte seg i 1949 og Dean Martin fikk omsorgen for barna. Martins andre hustru var Jeanne Biegger, de var gift i 24 år (1949–1973) og fikk tre barn Dean Paul Martin (1951–1987), Ricci Martin (1953–2016) og Gina Martin (1956). Gjennom datteren Gina ble Martin svigerfar til Carl Wilson i The Beach Boys. Under sønnen Dean Pauls ekteskap med Dorothy Hamill og Olivia Hussey ble han også svigerfar til dem. Martins tredje ekteskap, med Catherine Hawn, varte i tre år (1973–1976).
Samefolkets Parti
Samefolkets Parti (SfP), eller på samisk Sámeálbmot Bellodat (SáB), er et politisk parti i Norge. Forløperen til Samefolkets Parti, Samefolkets liste ble etablert i forbindelse med kommune- og fylkestingsvalget i 1962. Formålet med Samefolkets liste var å ha et same-politisk verktøy i forbindelse med de lokale valgene- først og fremst i Finnmark. Samefolkets liste fungerte som et same-politisk verktøy for de lokale valgene, men etterhvert ble behovene endret, og arbeidet med å gjøre om Samefolkets liste til et politisk parti ble igangsatt på 90-tallet, og i 1998 ble Samefolkets Parti etablert. Partiet stiller til valg ved sametingsvalget og fylkestingsvalget i Finnmark. I 2001 og 2005 stilte de også liste ved stortingsvalget i Finnmark.
Partiet har partilag i Alta, Nesseby, Tana, Karasjok, Kautokeino og Oslo.
Partileder er Birger Nymo, og styret for øvrig består av nestleder Inga Ravna Eira, Kirsten Harila,  Odd Inge Sandberg og Inger Anne Gaup. Parlamentarisl leder av sametingsgruppa Ann-Elise Finbog tiltrer styret. Terje H. Tretnes var tidligere partileder, han var ett av de fire medlemmene på vippen mellom Arbeiderpartiet og Norske samers riksforbund ved sametingsvalget 2005. Toppkandidaten ved stortingsvalget 2005 var Janos Trosten fra Deatnu/Tana.
Øvrige ledere har vært Bjarne Store-Jakobsen og Kato Johansen.
Ved stortingsvalg har Samefolkets parti oppnådd følgende resultat i Finnmark:
Sametingsrepresentanter
2021-2025
Tidligere sametingsrepresentanter
2017-2021
2009-2013
2005-2009
Vitenskapsåret 1801
Vitenskapsåret 1801 er en oversikt over hendelser, prisvinnere, fødte og avdøde personer med tilknytning til vitenskap i 1801.
Dødsfall
og forfatter av reiseskildringer ||align=center|65 ||align=center|1735 ||
Juvvasshøe
Juvvasshøe (også skrevet Gjuvvasshøi) er et fjell i Lom kommune i Innlandet. Det har en høyde på 1 894 meter over havet. På sørsida av fjellet ligger Juvvasshytta, og veien opp til hytta går rundt på vestsida av fjellet.
Erling Moe (politiker)
Erling Moe (født 6. januar 1958 på Kyrksæterøra) er en norsk politiker (V) som er kommunalråd og leder i Venstres bystyregruppe i Trondheim. Han har permisjon fra stillingen som kommunikasjonsdirektør i Domstoladministrasjonen.
Han har vært leder av Unge Venstre 1983–1985, førstekandidat for Sør-Trøndelag Venstre tre ganger, senest ved valget i 2001, medlem av fylkestinget i Sør-Trøndelag og medlem av Venstres sentralstyre. Fra september 2017, da Jon Gunnes ble innvalgt på Stortinget, har Moe vært kommunalråd i Trondheim.
Moe er utdannet lektor fra Universitetet i Oslo med hovedfag i historie.
Vannressurser
Vannressurser er vannkilder som er nyttige eller mulig nyttig for mennesker. Bruk av vann omfatter bruk for jordbruket, industrien, husholdningen, rekreasjonen og for miljøet. Bortimot alle disse menneskelige aktivitetene krever ferskvann.
71 % av jordens overflate er dekket av vann. 97 prosent av jordens vann er saltvann, noe som gir kun 3 prosent som ferskvann. Av det siste er bortimot to-tredjedeler frosset ned i isbreer og isskall i polare områder. Det gjenværende ferskvannet som ikke er frosset ned er grunnvann, hvor kun en liten fraksjon er tilgjengelig over jorden eller i luften.
Ferskvann er en fornybar ressurs, dog er verdens tilgang på rent ferskvann i økende grad minskende. Etterspørselen etter vann har allerede oversteget tilgangen i mange deler av verden og etterhvert som verdens befolkning fortsetter å øke, vil også behovet på ferskvann øke. Forståelse på den globale viktigheten av å bevare vann for økosystemer har i senere tid, i løpet av 1900-tallet, som stadig viktigere etterhvert som mer enn halvparten av verdens våtlandsområder har gått tapt samme med deres verdifulle miljømessige tjenester. Biologisk mangfold og økosystemer bestående av ferskvann er for tiden minskende hurtigere enn sjø- eller land-økosystemer. Rammeverket for å fordele vannressurser til de som har behov for vann (der hvor slike rammeverk eksisterer) er kjent som vannrettigheter.
Vann som ressurs
Bare 2,8 prosent av jordklodens totale vannmengde er ferskvann i form av grunnvann, innsjøer, elver, myrer og atmosfærisk vanndamp. Det meste av dette er grunnvann (0,77 prosent) som har en gjennomsnittlig fornyelsestid på 300 år.
Ferskvann har mange bruksområder:
Pizzeria
Pizzeria er et etablissement som selger eller serverer pizza. Spesielt i Italia finnes det mange. Pizza som serveres der er ofte annerledes enn i Nord-Europa og andre deler av verden. Den vanligste formen for pizza blir ofte assosiert med det som kalles deep pan pizza.
I Italia skilles det på typer av pizzeria; de som opptrer som restaurant og har en egen bakemester, de som opptrer i take away-segmentet og de som leverer hjemme hos de som bestiller. I Norge er det vanlig at pizzeriaer opptrer i flere segmenter.
Digital differential analyzer
Digital differential analyzer (DDA) er innen datagrafikk et stykke maskinvare eller programvare for å lineær-interpolere variabler over et interval mellom et start- og sluttpunkt. DDA brukes for å rasterisere linjer, triangler og polygoner. I sin enkleste form vil DDA-algoritmen virke ved å interpolere verdier i intervallet ved å regne ut for følgende ligninger for hver xi: xi = xi−1+1/m, yi =  yi−1 + m, hvor Δx = xend − xstart og  Δy = yend − ystart og m = Δy/Δx.
Pizzeria
Av norske kjeder av pizzarestauranter kan nevnes Dolly Dimple's, Pizzabakeren og Peppes Pizza. Internasjonale er blant annet Pizza Hut.
Digital differential analyzer
Ytelse
DDA-algoritmen kan implementeres ved bruk av enten flyttalls- eller heltallsaritmetikk. Flyttallsmetoden krever en addisjon- og en avrundingsoperasjon per interpolerte verdi (for eksempel koordinatene x og y, dybde, fargekomponent og så videre) og resultat. Denne metoden er bare effektiv når en FPU med raske addisjons- og avrundingsoperasjoner er tilgjengelig.
DDA passer bra for å bli implementert i maskinvaren, og kan benytte seg av parallellutførelse (pipelining) for å maksimere ytelsen.
Helningen til linja m kan beskrives på følgende måte:
Algoritmen
DDA starter med å regne ut dy og dx, og velger den minste av disse til fortsettelsen. Linja blir så regnet ut for hver heltallsverdi mellom start- og sluttpunktet langs enten x- eller y-aksen. Den utregnede verdien i hvert punkt blir så rundet til nærmeste heltall for den andre koordinaten.
Gitt en linje med positiv helning på mindre enn en, vil man regne ut y-verdier for hver x (dx=1) slik som Hvor k er en heltallsverdi som starter fra 0, for det første punktet, og øker med én til sluttpunktet er nådd. y-verdien rundes så av til nærmeste heltall for å få en nøyaktig pixelverdi på skjermen.
For linjer med helning høyere enn én, bytter man om på x og y, det vil si at man regner ut x-verdier og bruker dy=1 Liknende kalkulasjoner gjøres for å regne ut pikselverdier langs en linje med negativ helning.
Daisuke Matsuzaka
Daisuke Matsuzaka (født 13. september 1980 i Aomori i Japan) er en japansk baseballspiller som deltok i De olympiske leker i 2000 i Sydney og 2004 i Athen.
Ved Bohusläns kyster
«Ved Bohusläns kyster» er et skillingstrykk som opprinnelig stammer fra Sverige. I Norge er den kjent på et blandingsspråk av norsk og svensk. Alf Prøysen samlet den inn til sin visespalte i «Magasinet for alle» på 1950-tallet, og den er også tatt med i samlingen De gamle visene med Alf Prøysen, utgitt på Forlaget For Alle i 1972.
Teksten
1.Ved Bohusläns kyster blant klipper så grå, der ser man en grav med et anker ut på, den saknar all kledning av kranser og band dens prydnad består ut av havskum og sand.
2.Men minnet om den som i graven er gjemt av fiskerbefolkningen aldri blir glemt, om tiden jeg skildrer når minnet er grått jeg her det gjengiver som jeg det har fått.
3.Blant ärrika granor som susar på strand der ser man en fiskareflicka i blant Hon går der så sorgfull med hand under kinn och lyttar så tankfull til susande vind.
4.Hun sukker så tungt hennes smerte det er og leva så skilt i fra den hun har kjær, och svar meg då bøljor på brusande hav hvor finnes min elsked, eller er han i grav.
5.Han lovet jo meg da han slippat min hand jag skriver så fort som jag kommer i land. Men aldrig från honom en rad jag har fått fast det er år senn den dag han dro bort.
6.Med sorg i mitt hjerte så ensam jag går mitt selskap er vågor som brusande slår, De ärrike granor och mørkeblå skjær det er nu det eneste jag holder kjær.
Djevlelønn
Djevlelønn (Acer diabolicum) er en lønneart fra Japan.
Ved Bohusläns kyster
Teksten
7.Ha takk for det vennskap du visat meg har min avskjed fra verden for evig jeg tar mitt liv vil jag bedda blant vågornas vold blant sjøtang och nøkåter hvila jag skal.
Djevlelønn
Den er et løvfellende tre som blir opptil 10 m høyt med en kuppelformet krone. Barken er lyst rosa til grå og glatt, men blir svakt furete lengst ned på stammen hos eldre trær. Bladstilken er 8 cm lang og rosa. Bladene har 5 fliker og blir opptil 15 cm lange og 19 cm brede. Bladranden er tannete, og bladgrunnen er tverr. Oversiden er mørkegrønn, og undersiden er lysere med hår på nervene og langs kanten. Høstfargen er brungul til karmosinrød.
Ved Bohusläns kyster
Teksten
8.Så løsner hun sakte sitt bølgende hår och sidan hun ned i mot strandbredden går, hun hvisker så sakte sin elskedes navn og kaster seg selv ut i bølgenes favn.
Djevlelønn
Arten er særbu med hann- og hunnblomster på ulike trær. Blomstringen starter før løvsprett, og de gule blomstene sitter i hengende halvskjermer. Hannblomstene mangler kronblad. Frukten er hårete. Det vitenskapelige og norske artsnavnet viser til at to hornlignende grifler sitter igjen på fruktene.
Ved Bohusläns kyster
Teksten
9.En kort tid der etter at piken forsvant man liket av henne i bølgene fant, då fikk hon sin grav mellom granornas rot der hvilar hon tongt ifron stormarnas hot.
Djevlelønn
Djevlelønn vokser hurtig og er blant de mest hardføre av lønneartene med store blad. Høstfargen er ikke så spektakulær som hos andre japanske lønnesorter, og arten er ganske sjeldent brukt i hager. I Norge er den plantet nordover til Todalen. Det finnes en varietet, var. purpurascens, som har purpur blomster.
Ved Bohusläns kyster
Teksten
10.En sjømann kom hjem fra det brusende hav han reiste et anker ut på hennes grav, i ankeret skrev han med gyllene ord: Her hvilar den flicka jag elsket på jord.
11.Men Kattegats bølger stormar och slår mot foten av granene år etter år, men minnet om den som i graven er gjemt av fiskerbefolkningen aldri blir glemt.
Robert Mitchum
Robert Charles Durman Mitchum (født 6. august 1917 i Bridgeport i Connecticut, død 1. juli 1997 i Santa Barbara i California) var en amerikansk skuespiller og sanger.
Biografi
Mitchums mor, Ann Harriet Gunderson, var født i Kristiania som datter av en sjøkaptein. Et nervøst sammenbrudd (som skal ha resultert i midlertidig blindhet), tilsynelatende fra jobb-relatert stress, gjorde at Mitchum begynte å lete etter arbeid som skuespiller. En agent skaffet ham et intervju med produsenten av en serie B-westernfilmer, og Mitchum ble ansatt for å spille skurk i flere filmer i løpet av 1942 og 1943. Han fikk mange biroller i en rekke produksjoner for flere ulike filmstudioer.
I begynnelsen av karrieren hadde Mitchum en syvårskontrakt med filmstudioet RKO Radio Pictures. Etter moderat suksess hos RKO ble Mitchum lånt bort til United Artists for filmen Krigskorrespondenten som ble en økonomisk og kritisk suksess. Den 1. september 1948, etter en rekke vellykkede filmer, ble Mitchum og skuespillerinnen Lila Leeds arrestert for besittelse av det narkotiske stoffet marihuana. Arrestasjonen påvirket ikke hans karriere på lang sikt, men ble sett på som en pinlighet hos studioet han arbeidet for, som beordret Mitchum å få behandling for narkotika-problemene.
Mitchum hadde hovedrollen i TV-seriene Krigens vinder og Krig og erindring basert på Herman Wouks bøker fra 1971/78. I 1995 spilte Mitchum sammen med Cliff Robertson, Erland Josephson, Espen Skjønberg og Hanna Schygulla i den norske filmen Pakten, i regi av Leidulv Risan. Hans siste film var den biografiske filmen James Dean: Live Fast, Die Young (1997). Mitchum har fått en stjerne på Hollywood Walk of Fame. I 1999 ble han kåret til tidenes 23. største mannlige filmlegende av Det amerikanske filminstituttet.
Mitchum døde den 1. juli 1997, i Santa Barbara i California, på grunn av komplikasjoner av lungekreft og emfysem. Han etterlot seg sin kone, Dorothy Mitchum, og sønnene James Mitchum og Christopher Mitchum, som også var skuespillere, og datteren Petrina Mitchum. Hans barnebarn, Bentley Mitchum og Carrie Mitchum, er også skuespillere, i likhet med hans yngre bror John Mitchum, som døde i 2001. Hans andre barnebarn, Kian Mitchum, er en vellykket modell.
Overflateundersøkelse
En overflateundersøkelse er en arkeologisk metode hvor man samler inn data om et kjent eller mulig funnsted ved å kartlegge spor etter strukturer, artefakter på overflaten og andre tegn på menneskelig aktivitet. Metoden brukes for å avgjøre om en utgravning er aktuell, for å forberede en utgravning, for å finne mulige fornminner i et område og for å kartlegge områder som er for store til at det kan foretas en fullstendig utgravning.
Omfanget av undersøkelsen varierer også etter behov. I noen tilfeller er det en enkel prosess, for eksempel bare en undersøkelse av luftfoto og kortvarig visuell undersøkelse av området. Dette skjer for eksempel når man er kjent med at det befinner seg fornminner i området, og overflateundersøkelsen bare er mindre viktig trinn i prosessen frem mot utgravning, eller i tilfeller der man i forbindelse med utgravning må kontrollere om det finnes fornminner, men det raskt viser seg at så ikke er tilfelle. I andre tilfeller kan overflateundersøkelsen være en langvarig prosess, som omfatter studier av tekster og lokale historie som kan avsløre noe om området, grundig studium av flyfoto og kart, intervjuer med lokalbefolkningen, grundig manngard gjennom området for å registrere funn og geofysiske hjelpemidler for å undersøke om det finnes noe under bakken.
Harpostomus
Harpostomus er en slekt av billene i delgruppen (underfamilien) Pterostichinae i familiegruppen løpebiller.
Utbredelse
Arten er utbredt i Vest-Afrika, der den er kjent fra Senegal, Mali og Ghana.
Storsteinsfjellet
Storsteinsfjellet er et fjell i Narvik kommune i Nordland. Fjellet har en rygg med flere topper og er dekket av isbreer på nord- og østsiden. Den høyeste toppen er på 1 893 meter over havet, og dette er det høyeste punktet i Narvik kommune og i hele Ofoten.
Arnylliini
Arnylliini er en gruppe av små, rødlige eller brunlige biller, der mange av artene er knyttet til maur.
Storsteinsfjellet
Fjellet kan bestiges fra enden av veien innerst i Norddalen i Skjomdalen.
Arnylliini
Utseende
Små, brunlige køllebiller, bakkroppen er mye bredere enn forkroppen. Hodet er omtrent så langt som bredt. Fasettøynene er små og ikke utstående. Antennene er ganske lange okraftige, det tre ytterste leddene er bredere, ganske korte og noe sprikende (kan minne litt om viften ytterst på antennene hos Scarabaeoidea). Palpene (munnfølerne) er nokså små. Brystskjoldet (pronotum) er omtrent så langt som bredt, rundet, ytterkanten noe tannet. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Gruppen er utbredt i Sørøst-Asia.
Fekting under Middelhavslekene 2001
Fekting under Middelhavslekene 2001. Fekting var en av flere sporter under de fjortende middelhavslekene som ble arrangert i Tunis i Tunisia i perioden 2. til 15. september 2001. Det var trettende gangen som fekting var med på programmet under middelhavslekene. Det ble konkurrert i fire øvelser, to for menn og to for kvinner, individuelt kårde og florett. Alle tapende semifinalister fikk bronsemedaljer. Italia ble beste nasjon, de vant alle fire gullmedaljene.
Dirk II av Holland
Dirk II, også kjent som Didrik II (født ca. 930, død 6. mai 988) var fra 939 til 988 greve av Holland og Vest-Friesland.
Bakgrunn
Tidligere antok man at han var sønn av grev Dirk I, men i senere tid har man endret oppfatning til at han var denne Dirks barnebarn – og sønn av den som man nå har kalt Dirk I2 og Gerberga (Geva) av Hamalantde.
I 938 ble den ca. åtte år gamle Dirk forlovet med Hildegard av Flandern, datter av grev Arnulf I av Flandern.
Liste over norske reality-TV-serier 1999–2009
Dette er en liste over norske Reality-TV-serier som hadde premiere på norsk TV i perioden 1999 til 2009. Listen inkluderer også noen skandinaviske samproduksjoner. Den er kronologisk organisert etter sendestart, men kan sorteres alfabetisk. Se også Liste over norske reality-TV-serier 2010–2019.
Listen innbefatter ikke rene talentkonkurranser eller dokusåper.
Dirk II av Holland
Greve
Bryllupet ble holdt rundt 950. I en bok som kalles Hollands rijmkroniek skrev Melis Stoke at: «Dese Dideric goed ende wert had een wijf, heet Hildegaert» 'den gode og verdige Diederic hadde Hildegard til viv'.
Etter at svigerfaren døde 27. mars 965 opptrådte Dirk II en periode som verge for hans sønn, Arnulf II.
15. juni 950 ga Dirk Egmond en klosterkirke bygget i sten til ære for St. Adelberts bisettelse. Ved kirkens innvielse ga han Egmonds Evangeliarium til kirken. Dette manuskriptet er i dag et av Nederlands viktigste kulturhistoriske objekter fra tidlig middelalder.
Pilemia
Pilemia er en slekt av biller som tilhører den artsrike underfamilien Lamiinae i familien trebukker (Cerambycidae). I de fleste nyere klassifikasjoner blir den slått sammen med Saperdini.
Utseende
Middelsstore, slanke trebukker, oftest mørke på farge med spredte, lysere skjell. Antennene er litt kortere enn kroppen. Dekkvingene er kraftig punkterte og jevnt avsmalnende bakover. Beina er middels lange.
Levevis
Larvene lever vanligvis i stammene på storvokste urter.
Utbredelse
Slekten er utbredt i det sørøstlige Europa og Midtøsten.
Systematisk inndeling
Slekten blir noen ganger plassert som en underslekt av Phytoecia.
Paul Muni
Paul Muni (født Frederich Meshilem Meier Weisenfreund 22. september 1895 i Lemberg i Østerrike-Ungarn, død 25. august 1967 i Montecito i California) var en amerikansk skuespiller.
Dirk II av Holland
Greve
25. august 985 ga kong Otto III Dirk lenene Maasland, Kennemerland og Texel til odel og eie.
Dirk II, Hildegard, Arnulf og Erlindis ble begravet i abbediet i Egmond som geusene la i ruiner i 1573.
Stedet Hillegersberg ved Rotterdam er oppkalt etter Hildegard av Flandern. Området var i Dirk IIs eie, og het dengang «Bergan». Bergan betyr forsterket sted eller grend.